Madita

**Madita** (tam adı: *Edita Malovçiç*, , səhnə adı ilə ; ) — Avstriya müğənnisi və Bosna əsilli aktrisa. Atası bosnalı folklor mahnılarının ifaçısı Kamal Malovçiçdir. Madita sinti pop, R&B və caz da daxil olmaqla müxtəlif janrlarda ifa edir.

## Həyatı
Edita Malovçiç Vyanada bosnalı folklor mahnılarının ifaçısı Kamal Malovçiçin Serbiyalı xanımla olan ilk nikahından dünyaya gəlmişdir. Maditanın bildirdiyinə görə, o, atası ilə uzun müddət əlaqə saxlamamışdır və atası ilə bağlı heç də "xoş xatirələri yoxdur".

2003-cü il təvəllüdlü bir oğlu var.

## Karyerası
### Aktrisalıq karyerası
Madita musiqişünaslıq təhsili ilə yanaşı özəl aktyorluq dərsləri almışdır. 1999-cu ildə bir çox mükafata layiq görülmüş Avstriya istehsalı *Şimal ətəkləri* filmində oynamışdır. Filmin mövzusu Bosniya müharibəsi idi. İlk uğurundan sonra Madita *Berlin Almaniyadadır* (2001), *Soyuq cəbhə* (2003), *Želary* (2003) və *Dörd dəqiqə* (2006) kimi digər bir çox filmlərdə də rol almışdır. O, həmçinin *SOKO Kitzbühel*, *[[Müfəttiş Reks]]* və *Medikopter 117* seriallarında iştirak etmişdir.

### Musiqi karyerası
Müğənnilik fəaliyyətinə 2002-ci ildə dZihan & Kamien və onların *Gran Riserva* albomu üçün ifa etdiyi mahnı ilə başlamışdır. İlk solo albomu *Madita* 2005-ci ildə buraxılmışdır. 2005-ci ilin dekabrında albom həm də iTunes Storeda buraxılmış və "Elektron Albom Parad"ında 3-cü yerə yüksəlmişdi. Aylar sonra albom həm də digər ölkələrdə zirvəyə yüksəlir. Onun ən böyük "endirilmə uğuru" Böyük Britaniyanın Dünya Musiqi iTunes paradında 1-ci yerə çatması idi. 2007-ci ildə həmin albomdakı *Seylon* mahnısı *[[Güc şəbəkəsində]]* serialında bir epizodda səslənmişdir.

2008-ci ildə Madita Avstriyada *Too* adlı ikinci albomunu musiqisevərlərə təqdim edir. Albom ABŞ-da 28 mart 2008-ci ildə buraxılır və eyni zamanda iTunes Storeda istifadəçilərin ixtiyarına verilir. İki il sonra doqquz trekdən ibarət *Flavours* albomunu buraxır. Treklərdən beşi əvvəlki albomlara daxil edilməmişdi, dördü isə remiks idi. Albomun ümumi müddəti 50 dəqiqədir. Gran Depot Music etiketi ilə buraxılmışdır. Albom həm də Maditanın keçmiş və yeni mahnılarından ibarət *Madita Deluxe* kolleksiyasının tərkibinə daxil edilib.

## Filmoqrafiya
* 1999: *Şimal ətəkləri* - Tamara
* 2000: *Disko sirləri*
* 2001: *Berlin Almaniyadadır* - Ludmila
* 2003: *Soyuq cəbhə* - Sandra 
* 2003: *Želary* - Mari
* 2005: *Yalnız Motsart üçün*
* 2006: *[[Dörd dəqiqə]]* - Traude - gənc
* 2008: *Der Knochenmann*
* 2009: *Sümük adam* - Anna
* 2009: *[[İki qulaqlı cücə (film, 2009)|Zweiohrküken]]* - Marie
* 2013: *Qan buzlağı* - Tanya
* 2014: *Yatdığın yalanlar*

**Teleseriallar**
* 2000: *Medikopter 117*, *Müfəttiş Reks*, *Julia, eine ungewöhnliche Frau*, *Der Briefbomber*
* 2001: *Der Ermittler*, *Medikopter 117*, *SOKO Kitzbühel*, *Müfəttiş Reks*
* 2002: *Müfəttiş Rolle*, *[[Müfəttiş Reks]]*, *Medikopter 117*
* 2004: *Ein Starkes Team* - "Zahn der Zeit", *Ein Starkes Team* - "Sippenhaft"
* 2005: *[[Hadisə yeri]]* - "Schneetreiben", *Ein Starkes Team* - "Zahn um Zahn"
* 2006: *Zodiak*
* 2007: *[[Hadisə yeri]]* - "Der Finger"
* 2015: *Altes Geld*
* 2016: *[[Hadisə yeri]]* - "Im gelobten Land"

## Diskoqrafiya
**Madita* (2005)
**Too* (2008)
**Pacemaker* (2010)
**Madita Deluxe* (2012)
**Flavours* (2012)

## İstinadlar

## Xarici keçidlər

*